Document ID: 32010R0216
Publication Date: 2010-03-15

Title and Content:
NARIADENIE KOMISIE (EÚ) č. 216/2010
z 15. marca 2010,
ktorým sa vykonáva nariadenie Európskeho parlamentu a Rady (ES) č. 862/2007 o štatistike Spoločenstva o migrácii a medzinárodnej ochrane, pokiaľ ide o vymedzenia kategórií dôvodov vydania povolení na pobyt
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 862/2007 z 11. júla 2007 o štatistike Spoločenstva o migrácii a medzinárodnej ochrane (1), a najmä na jeho článok 10 ods. 2 písm. c),
keďže:
(1)
Vymedzenia kategórií dôvodov na vydanie povolenia musia byť vo všetkých členských štátoch rovnaké, aby sa zabezpečila porovnateľnosť štatistických údajov z administratívnych zdrojov o povoleniach na pobyt v členských štátoch a aby sa umožnilo vypracúvanie spoľahlivých prehľadov na úrovni Spoločenstva.
(2)
V súlade s nariadením (ES) č. 862/2007 by Komisia mala vymedziť kategórie dôvodov na vydanie povolenia.
(3)
Opatrenia stanovené v tomto nariadení sú v súlade so stanoviskom Výboru pre Európsky štatistický systém,
PRIJALA TOTO NARIADENIE:
Článok 1
Kategórie dôvodov vydania povolení na pobyt podľa článku 6 ods. 1 písm. a) nariadenia (ES) č. 862/2007 sú stanovené v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. marca 2010

Classification:
Level 1 Topics: 100149
100145
100146
Level 2 Topics: 100209
100183
100190
Level 3 Topics: 566
1909
4256
All Topics: 1909
4004
4258